**GAMTINIŲ DUJŲ PERDAVIMO PAJĖGUMŲ ANTRINĖJE RINKOJE PIRKIMO-PARDAIMO SUTARTIS**

**2015 m. ................. ... d.**

**(Sutarties sudarymo vieta)**

Perdavimo sistemos naudotojas ......................................................... (toliau – Pardavėjas),atstovaujamas ..........................................................................................................., veikiančio pagal ..................................................................................................., viena sutarties šalis, ir perdavimo sistemos naudotojas ............................................................................................ (toliau – Pirkėjas), atstovaujama .............................................................................................................., veikiančio pagal .............................................................................................., kita sutarties šalis, sudarėme šią gamtinių dujų perdavimo pajėgumų antrinėje rinkoje perleidimo sutartį (toliau – Sutartis).

1. **Sutartyje vartojamos sąvokos**
   1. Sutartyje vartojamos sąvokos suprantamos taip kaip jas apibrėžia Lietuvos Respublikos gamtinių dujų įstatymas, Lietuvos Respublikos civilinis kodeksas ir kiti Lietuvos Respublikos teisės aktai, Perdavimo sistemos operatoriaus AB „Amber Grid“ (toliau – PSO) nustatytos ir PSO interneto svetainėje [www.ambergrid.lt](http://www.ambergrid.lt) paskelbtos Naudojimosi AB „Amber Grid“ gamtinių dujų perdavimo sistema taisyklės (toliau – Taisyklės) ir AB „Amber Grid“ gamtinių dujų perdavimo sistemos balansavimo taisyklės (toliau – Balansavimo taisyklės).
2. **Sutarties objektas**
   1. Pardavėjas įsipareigoja perleisti Pirkėjui teisę naudotis PSO gamtinių dujų sistemos įsigytais pajėgumais (ar jų dalimi) nustatytu laikotarpiu, nurodytame įleidimo ar išleidimo taške Sutartyje nustatytomis sąlygomis, o Pirkėjas atsiskaityti už perleistus pajėgumus.
3. **Sutarties dalykas**
   1. Pardavėjas laikotarpiu nuo 20... m. .................. d. iki 20... m. ...................... d. perleidžia Pirkėjui .......................... kWh/parą nuolatinius/pertraukiamuosius[[1]](#footnote-1) pajėgumus, perdavimo sistemos įleidimo/išleidimo[[2]](#footnote-2) taške ............. (toliau – Pajėgumai), o Pirkėjas sumoka Pardavėjui ............. EUR (..................................................(suma žodžiais) EURŲ[[3]](#footnote-3)) kainą be PVM už Pajėgumus iki 20... m. ................... d. Pridėtinės vertės mokestis skaičiuojamas ir mokamas vadovaujantis Lietuvos Respublikos galiojančiais teisės aktais.
4. **Šalių teisės ir pareigos**
   1. Pardavėjo teisės ir pareigos:
      1. Pardavėjas vadovaudamasis Taisyklių nuostatomis ir suderinęs su Pirkėju, turi teisę atšaukti ar pakeisti pajėgumų perleidimą, informuodamas PSO Taisyklėse nustatytais terminais;
      2. Pardavėjas įsipareigoja perleisti teisę į Sutarties 3.1 punkte nurodytus Pajėgumus Pirkėjui ir informuoti apie tai PSO Taisyklėse nustatytais terminais;
      3. Pardavėjas įsipareigoja apmokėti PSO už Pirkėjui perleistus Pajėgumus;
      4. Pardavėjas perleisdamas Pajėgumus įsipareigoja laikytis Taisyklių nuostatų.
   2. Pirkėjo teisės ir pareigos:
      1. Pirkėjas vadovaudamasis Taisyklių nuostatomis ir suderinęs su Pardavėju, turi teisę atšaukti ar pakeisti pajėgumų perleidimą, informuodamas PSO Taisyklėse nustatytais terminais;
      2. Pirkėjas įsipareigoja laiku ir tinkamai pagal Sutarties sąlygas sumokėti 3.1 punkte nurodytą kainą už perleistu Pajėgumus Pardavėjui;
      3. Pirkėjas įsipareigoja apie Sutarties 3.1 punkte nurodytus perleistus Pajėgumus informuoti PSO Taisyklėse nustatytais terminais;
      4. Pirkėjas įgydamas Pajėgumus įsipareigoja laikytis Taisyklių nuostatų.
5. **Šalių atsakomybė**
   1. Šalis nevykdanti Sutartimi prisiimtų įsipareigojimų Sutartyje nustatytais terminais, moka kitai Šaliai 0,04 proc. dydžio delspinigius nuo laiku neįvykdytų įsipareigojimų dienos nuo Sutarties kainos už kiekvieną pradelstą dieną.
   2. Šalis nevykdanti Taisyklių ir Balansavimo taisyklių reikalavimų atsako pagal Taisyklėse ir/ar Balansavimo taisyklėse nustatytas sąlygas.
6. **Nenugalima jėga (force majeure)**
   1. Nenugalima jėga yra suprantama taip kaip ją apibrėžia Lietuvos Respublikos civilinis kodeksas ir kiti Lietuvos Respublikos teisės aktai.
   2. Esant Nenugalimos jėgos aplinkybėms ir joms pasibaigus taikomos Lietuvos Respublikos civilinio kodekso ir kitų Lietuvos Respublikos teisės aktų normos, teisingumo, sąžiningumo ir protingumo principų standartai.
7. **Sutarties įsigaliojimas, keitimas, nuraukimas ir įvykdymas**
   1. Sutartis įsigalioja nuo jos pasirašymo dienos ir galioja iki visiško įsipareigojimų įvykdymo pagal šią Sutartį.
   2. Sutarties pakeitimai, papildymai, priedai galioja, jeigu jie sudaryti raštu ir patvirtinti abiejų šalių parašais.
   3. Sutartis gali būti nutraukta šalims susitarus.
   4. Šalis gali vienašališkai nutraukti Sutartį, prieš 10 dienų apie Sutarties nutraukimą įspėjusi kitą šalį, jeigu toji Sutarties šalis Sutarties neįvykdo ar netinkamai įvykdo ir tai yra esminis Sutarties pažeidimas Lietuvos Respublikos civilinio kodekso 6.217 straipsnio numatytais pagrindais.
8. **Baigiamosios nuostatos**
   1. Klausimai, kurių nereglamentuoja Sutartis, sprendžiami vadovaujantis Taisyklių, Balansavimo taisyklių ir Lietuvos Respublikos civilinio kodeksu, Lietuvos Respublikos gamtinių dujų įstatymu bei kitais Lietuvos Respublikos poįstatyminiais aktais ir tiesioginio taikymo Europos Sąjungos teisės aktais.
   2. Visi Sutartyje nurodyti šalių pranešimai siunčiami raštu, paskutiniu Sutarties šalių pateiktu adresu, vienu iš šių būdų – paštu, per kurjerį, elektroniniu paštu, faksimiliniu ryšiu ar kitu Sutarties šalių susitartu būdu.
   3. Šalys nedelsdamos, ne vėliau kaip per 3 darbo dienas, informuoja viena kitą raštu apie teisinio statuso, pavadinimo, adreso ar kitų rekvizitų pasikeitimus bei apie aplinkybes, keliančias grėsmę tinkamam šalių įsipareigojimų vykdymui pagal Sutartį.
   4. Šalys garantuoja, kad visa informacija, susijusi su Sutartimi jos sudarymu yra konfidenciali, išskyrus tokios informacijos pateikimą PSO ir Lietuvos Respublikos teisės aktų numatytais atvejais. Konfidencialia informacija laikoma Pajėgumai ir Sutarties kaina. Nurodyti duomenys laikomi konfidencialiais 1 (vienerius) metus nuo sutarties įvykdymo.
   5. Šalys pareiškia, kad perskaitė Sutartį, suprato jos turinį, pasekmes ir ją pasirašė kaip dokumentą, atitinkantį jų valią ir tikslus.
   6. Sutartis sudaryta dviem vienodą juridinę galią turinčiais egzemplioriais – po vieną Pirkėjui ir Pardavėjui.
9. **Šalių rekvizitai**

|  |  |
| --- | --- |
| **Pardavėjas:**  (Fizinio arba juridinio asmens pavadinimas)  (Adresas)  (Fizinio ar juridinio asmens kodas)  (PVM mokėtojo kodas)  (Telefono Nr.).  (Fakso Nr.)  (Banko pavadinimas)  (Atsiskaitomoji sąskaita)  (Banko kodas) | **Pirkėjas:**  (Fizinio arba juridinio asmens pavadinimas)  (Adresas)  (Fizinio ar juridinio asmens kodas)  (PVM mokėtojo kodas)  (Telefono Nr.).  (Fakso Nr.)  (Banko pavadinimas)  (Atsiskaitomoji sąskaita)  (Banko kodas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Pareigos, vardas, pavardė)  A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Pareigos, vardas, pavardė)  A. V. |

1. Pasirinkti vieną iš nurodytų pajėgumų nuolatinius ar pertraukiamuosius, nubraukiant ar ištrinant nereikalingą pasirinkimą. [↑](#footnote-ref-1)
2. Pasirinkti vieną iš nurodytų perdavimo sistemos taškų įleidimo ar išleidimo, nubraukiant ar ištrinant nereikalingą pasirinkimą. [↑](#footnote-ref-2)
3. Visa suma žodžiais. [↑](#footnote-ref-3)